Șeful galerie de la Rapid și alți 15 suspecți au fost reținuți într-un dosar penal legat de introducerea ilegală a materialelor pirotehnice în stadioane. Joi dimineață, Daniel Niculae, mâna dreaptă a patronului de la Rapid, Dan Șucu a fost ridicat de acasă cu mascații și dus la audieri. Președintele echipei Rapid este vizat, alături de alți oameni din galeria din Giulești. După ore întregi de audieri a plecat de acolo în calitate de suspect! Șocant este ce se întâmpla la stadionul Rapid, sub ochii patronului Șucu și ai administratorilor arenei: suporterii aveau chiar o încăpere perfect camuflată în care își țineau întreg arsenalul. Jurnalistul sportiv Costin Știucan a făcut o serie de dezvăluiri bombă, în exclusivitate la Realitatea Plus, despre încrengăturile de interese ascunse în spatele dosarului cu pirotehnice.
Acuzaţiile aduse celor implicați în dosar sunt de constituire a unui grup infracţional organizat, operaţiuni cu articole pirotehnice efectuate fără drept, nerespectarea regimului armelor şi al muniţiilor şi distrugere.
JURNALIST SPORTIV ARUNCĂ PIROTEHNICA: CRED CĂ O SĂ APARĂ INTERCEPTĂRI
"În fapt, s-a reţinut că în cursul anului 2023 pe raza municipiului Bucureşti s-a constituit un grup infracţional organizat, la care au aderat mai multe persoane şi care avea drept scop introducerea şi folosirea materialelor pirotehnice în incinta stadioanelor de fotbal, în timpul desfăşurării meciurilor, tulburarea ordinii şi liniştii publice prin violenţe asupra bunurilor şi distrugerea suprafeţei de joc prin folosirea de materialele pirotehnice, producându-se degradarea gazonului prin explozia materialelor pirotehnice, punând în pericol integritatea fizică a altor persoane (copii de mingi, stewarzi, jucători de fotbal, pompieri, reporteri)", au precizat anchetatorii.
"Cred că Șucu ar putea avea o problemă în momentul în care, de-a lungul acestui dosar, trebuie să ne așteptăm și la niște interceptări scurse spre presă, cât de curând. (…) Probabil că vom avea niște interceptări ăn care o în care să-l auzim pe Daniel Niculae discutând cu liderii galeriei despre cum ar trebui introduse pe stadion, evident ilegal, produse pirotehnice. În acel moment Dan Șucu ar putea avea o problemă, dacă nu ia nicio măsură împotriva lui Daniel Niculae. Mi se pare că acela este momentul în care Dan Șucu se poate asocia sau disocia și se poate culpabiliza, în funcție de decizia pe care o va lua (față de președintele clubului)", a afirmat jurnalistul sportiv Costin Știucan, cel care a realizat o anchetă amplă pe I Am Sport.
Știucan a dezvăluit și încrengătura de interese din spatele clubului.
"Clubul sportiv Rapid, finanțat si din banii suporterilor, are contract si cu o firma de paza care este deținută in mod egala de liderul galeriei, Liviu Ungurean, Bocciu si un alt domn, al cărui nume nu o să-l dau, care apare că ar fi fost ofițer MAI. În 2017 a plecat din minister. Practic, această firmă avea acces la toate încăperile stadionului."
ȘUCU, PRIMA REACȚIE ÎN SCANDALUL PETARDELOR
În prima reacție a lui Dan Șucu după ce Daniel Niculae a fost dus la audieri, acționarul majoritar de la Rapid susține că respectarea legii este esențială, însă trebuie să se facă diferența între o bătaie pe teren și niște torțe aprinse.
Sursa: Realitatea din Justitie